આ જ વિસ્તારમાં ૨ ઓગસ્ટના રોજ સાબરમતીના ગાંધીવાસ ૨માં રહેતા જેશીંગજી ઠાકોર (ઉં.વ. ૩૩) નામના યુવકની હત્યા કરાયેલી લાશ સાબરમતી અચેર સ્મશાનગૃહ પાસેથી મળી આવી હતી. આ યુવક ગાંધી વાસમાં જ રહેતો હતો. જેશીંગજીની હત્યા પણ છરીના ઘા મારી કરાઇ છે અને જગદીશ પરમારની હત્યા પણ છરીના ઘા મારીને જ કરાઇ હતી. સાબરમતી પોલીસે આ કેસમાં પણ સંખ્યાબધ લોકોની પૂછપરછ કરી છે પરંતુ એક જ વાસમાં રહેતા બન્ને યુવકની હત્યા કયાં કારણોસર થઇ તેની માહિતી ક્રાઈમ બ્રાન્ચ હજી સુધી મેળવી શકી નથી.